Mootichi kunis Kiristaanotaa fi Abbootii amantaa Kiristaanaa qindeeffatee iddoo mootota isa duraatiin osoo hin qabamin hafan ga'uufi kan guutumatti hin hin qabannes qabachuuf karoorfate hojii jalqabe.Kanaanis Mootummaa Adalitti duulee cabsuun Muslimoota hedduu fixe,Magaalaa isaanis ibiddaan gubee ganda guutuu ona godhe.Muslimoota lafa dhiphoo Fatagaarii fi Adal jedhamtu jidduutti itti marsee gara laafina tokko malee Mangoddoo,dubartii fi Ijoollee dabalatee lubbuu kuma kudha lama(12,000) galaafate.Namoonni gariinis isa baqaaf bosona seenuun achitti beelaafi dheebuun dhuman! Kana qofatti yoom dhaabbate! Mootichi kun soddaa isaa nama Dagalhaan jedhamuuf woraana dhibba jaha (600)kennuun akka inni Muslimoota Fatagaar weeraru ajaje. Innis akkuma ajajametti Muslimoota baay'ee fixuun Qabeenyaa fi dubartoota booji'ee bakka irraa dhufetti galuuf karaa buhe.Yeroo kana Gooticha sodaa hin qabne Ahmad Ibnu Ibraahim (AhmadGiraanyi )Namoota muraasa qindeefate karaatti isaan fuuldura bahuun woraana keessa namoota 484 booji'e.Muslimoota booji'amanii fi qabeenya isaanis arkaa deebise.Kana booda gootichi kun diinota duraan Muslimoora boochisaa turan akkaa fi bakka ishee dhorguun addaan facaase.Rabbiin gadda jaarraa afurii oliif Muslimoota irraa ture isaan gammachuutti jijjiire.Booda irra Woggooti kudha Shaniif(15) Somaaliyaa,Jibuutii,Erteraa fi Itiyoophaa biyya tokko gochuun haqaan bulchaa ture.Olaantummaa Mootata Kiristaanaa kan duraan turte biyyee nyaachise.Duula hunda irrattis mirgaan galaa ture.Injifannoo inni galmeesse keessaa kan Addunyaa ajab! jechisiisee, kan namoota baay'eef liqifamuu dide,Dhugoomsuuf rakkatanii kijibsiisuuf ragaa itti dhabanii maqaa isaa xureessan lola shuburaa kureeti.Innis akkana ture: 